– Дика ду. Г1умкин мотт илли санна к1еда бу, цу т1е тахана г1аролехь берш а г1умкий бу, царна а вай шаьш лорий хуур, – элира Шу1анта. Бакъду, цу шимма эрмалойн мотт бийцинехь кху чохь, кхара дуьйцург хезехь яра лай йолу эрмалойн йо1. И шен декхарш дика хууш яра. Цхьа ахсахьт далале кху чохь мел аьлла массо дош а цо Шемалан лере кхачор дара. И ерриге кийтарлонаш оьшуш а яцара. Чувеанчун дагчу хьоьжуш волчу шайхана дика хаьа цо х1ун дуьйцу, къамел хьеннан маттахь делахь.